Աշխարհի մեծագույն վաճառականը

Աշխարհի մեծագույն վաճառականը Օգ Մանդինոյի գիրքը, որը ծառայում է որպես առևտրի հմտության և հաջողության փիլիսոփայության ուղեցույց՝ պատմելով Հաֆիդի պատմությունը, մի աղքատ ուղտապանի պատմություն, որը դառնում է հարուստ վաճառական։

Գիրքն առաջին անգամ լույս է տեսել 1968-ին և վերահրատարակվել 1983-ին Բենթըմ հրատարակչության կողմից։ Կոշտ կազմով տարբերակը լույս է տեսել Բաքքենիըր Բուքս հրատարակչությունում 1993-ի հունիսին։ 1970-ին Success Motivation ինստիտուտը իրավունք ձեռք բերեց արտադրելու աուդիո ձայնագրությունը։

Եթե պահպանվի Մանդինոյի առաջարկած ընթերցանության կարգը, ապա գիրքը կարդալու համար ավելի քան տասը ամիս կպահանջվի։

Հրահանգն է կարդալ Գալար I-ը (Գլուխ 8) ուղիղ երեսուն օր՝ օրական երեք անգամ։ Առաջին գալարի երեսունօրյա ընթերցումն ավարտելուց հետո միայն կարելի է կարդալ Գալար II-ը (Գլուխ 9) և այսպես մինչև Գալար X (Գլուխ 17)։

Գրքի փիլիսոփայությունը 
Մանդինոն սստեղծել է Տասը Գալարների լեգենդը։ Դրանք են՝

 Գալար I - Ես լավ սովորություններ կձևավորեմ ու կդառնամ դրանց ստրուկը
 Գալար II - Ողջունի՛ր յուրաքանչյուր օր սիրով լի սրտով
 Գալար III - Ես կդիմակայեմ այնքան, մինչև հաջողության հասնեմ
 Գալար IV - Ես բնության մեծագույն հրաշքն եմ
 Գալար V - Ապրի՛ր յուրաքանչյուր օր՝ ասես այն վերջինն է լինելու
 Գալար VI - Տիրապետի՛ր զգացմունքներիդ
 Գալար VII - Ծիծաղի ուժը
 Գալար VIII - Հարյուրապատկի՛ր քո արժեքն ամեն օր
 Գալար IX - Ամեն բան անարժեք է առանց համապատասխան գործողությունների 
 Գալար X - Աղոթի՛ր Աստծուն օգնության համար

Նրա հիմնական մեսիջը «արա դա հիմա»-ն է։ Իններորդ Գալարում «Ես կգործեմ հիմա» նախադասությունն օգտագործված է 18 անգամ։ Դերասան Մեթյու Մակքոնահին նշել է, որ այս գիրքը փոխել է իր կյանքը։ Թարիք Ջամիլը նույնպես խորհուրդ է տալիս գիրքը՝ ասելով, որ յուրաքանչյուր ոք, ով հաջողություն է փնտրում, պետք է կարդա այս գիրքը։

Մեջբերումներ 

 Դու ստեղծված չես անգործ կյանքի համար։ Դու չես կարող արևածագից մինչև արևամուտ ուտել կամ խմել կամ սիրով զբաղվել։ Աշխատանքը քո ընկերն է, ոչ թե թշնամին։
 Որևէ բան սովորելու և դրան տիրապետելու համար պետք է ժամանակին գին ու ուշադրություն վճարել, մինչև այն կդառնա անհատականություն և կենսական սովորույթ։
 Ոչ մի այլ արհեստ կամ մասնագիտություն մարդու համար չունի ավելի շատ հնարավորություն աղքատությունից մեծ հարստության հասնելու, քան վաճառականի մասնագիտությունը։
 Հաջողության հասնելու դեպքում պարգևները շատ մեծ են, սակայն պարգևները մեծ են, քանի որ շատ քչերն են հաջողության հասնում։
 Խոչընդոտներն անհրաժեշտ են հաջողության հասնելու համար, որովհետև վաճառքի մեջ, ինչպես բոլոր կարևոր մասնագիտություններում, հաղթանակը գալիս է միայն բազմաթիվ ճակատամարտերից և անթիվ պարտություններից հետո։ Սակայն ամեն ճակատամարտ, ամեն պարտություն բարելավում է հմտությունները և դարձնում ավելի ուժեղ, ավելի քաջ և դիմացկուն, ավելի կարող և վստահ։

Աշխարհի մեծագույն վաճառականը մաս երկու և պատմության վերջը 
Սա Մանդինոյի 1968-ի բեսթսելլեր գրքի շարունակությունն է՝ հրատարակված 1988 թվականին։ Գործողությունները տեղի են ունենում առաջին ամսից քառասուն տարի առաջ․ գլխավոր հերոսը՝ Հաֆիդը, վշտալի դրության մեջ է՝ սգալով իր կնոջ՝ Լիշայի մահը։ Պատմությունը սկսվում է Հաֆիդի մենության տարիներից, երբ երազում տեսնում է մի անծանոթի, որը հայտնվում է նրա շեմին և Հաֆիդին դուրս է հանում ծերությունից՝ սկսելու նոր արկածախնդրություն։

Ծանոթագրություններ 

Օգ Մանդինոյի գրքեր
Ինքնուսույց գրքեր
ԱՄՆ-ի գրականություն
1988 գրքեր